alibayram/wikipedia-40-langs huggingface dataset:
زكى طليمات

زكى طليمات ( القاهره، 1894 - 1982) ممثل و مترجم مسرحى و مخرج مسرحى وصحفى مصرى سوري الأصل و المولد من مدينة حمص كبير ، ساهم فى نهضة المسرح المصرى من بداياته. اتولد فى حى عابدين فى القاهره سنة 1899 و أخد البكالوريا من المدرسه الخديويه الثانويه و دخل معهد التربيه ، كان مغرم بالتمثيل و هو لسه صغير فإشترك فى جمعية أنصار التمثيل و إتألق فى فرق تمثيل كتيره فى مصر. سافر فرنسا فى بعثه عشان يتخصص فى فن الاخراج المسرحى و التمثيل و أخد دبلومات فى الاخراج المسرحى و فنون الدراما. كان اول مدير لـ المعهد العالى للفنون المسرحيه (1944). كون فرقه للتمثيل المسرحى الحديث و ضم فيها نخبه من أحسن ممثلين المسرح فى مصر و قدم مسرحيات ناجحه. اشترك فى افلام كبيره زى الفيلم التاريخى الناصر صلاح الدين اللى أخرجه يوسف شاهين. كرمته الدوله المصريه بالجوايز و فى سنة 1975 ادته جايزة الدولة التقديرية فى الفنون.

فيلموجرافيا 
  
اخراج
 ادم وحواء [مسرحية] (1964) .... اخراج
 الكنز [مسرحية] (1964) .... اخراج
 استارثوني وأنا حي [مسرحية] (1963) .... اخراج
 فاتها القطار [مسرحية] (1963) .... اخراج
 عمارة المعلم كندوز [مسرحية] (1963) .... اخراج
 المنقذة [مسرحية] (1963) .... اخراج
 مضحك الخليفة ابو دلامة [مسرحية] (1963) .... اخراج
 صقر قريش [مسرحية] (1962) .... اخراج
 ابن جلا [مسرحية] (1962) .... اخراج
 اهل الكهف [مسرحية] (1935) .... اخراج مسرحى
  
تمثيل
 شباب على كف عفريت (1990)
 الناصر صلاح الدين (1963)
 يوم من عمرى (1961)
 نصف عذراء (1961)
 بهية (1960)
 إلهام (1950)
 مغامرات عنتر و عبلة (1948)
 أحلاهم (1945)
 ابنتى (1944)
 العامل (1943)
 نشيد الأمل (1937)

مواليد 1894
وفيات 1982
ممثلين مصريين
مخرجين مصريين
مسرحيين مصريين
مصريين سوريين
مصريين اخدوا جايزة الدوله التقديريه
راديو بنات و بس

راديو بنات و بس banat9bass ، إذاعه مصريه خاصه بالبنات و الستات بتتبث من القاهره عن طريق الانترنت. القايمين بالمشروع و اللى بيقدموا البرامج متطوعات بنات. البرامج بتناقش بحريه مشاكل البنات و بتقدم لهم معلومات بـ اللغه المصريه اللى الناس بتتكلم بيها فى مصر بعيد عن الرسميات و التعقيدات. سمع المحطه عن طريق فتح موقعها على الإنترنت. من صفحات الموقع : إشمعنا بنات ، و بتوع الإذاعة.

بتقول صفحة إشمعنا بنات بالمصرى الجميل : " أزيكم أعرفكم بنفس انا اسمي .. مش مهم الاسم أنا بنت مصرية .. اكبر أخواتي لكن عمري ما حسيت إني اكبرهم مش مهم السن فى مجتمعاتنا الأهم هو النوع يعني أنا لازم أسمع كلامهم على طول الخط عشان أنا بنت "

راديو بنات و بس بيعتبر نجاح جديد للغه المصريه الاصيله.

لينكات برانيه 
 [ /www.http://banatwbass.com موقع الراديو]
 

راديو
راديوهات
طنطا

طنطا, مدينه فى مصر و هيا عاصمة محافظة الغربيه. حلت محل المحله الكبرى كعاصمه لاقليم الغربيه من سنة 1836 بطلب من عباس حلمى الاول لما كان مدير الغربيه قدمه لجده محمد على باشا. بتعتبر المدينه سوق تجارى كبير و من اكبر مدن مصر و اشهرها و مركز تجمع السكه الحديد و الطرق البريه فيها بسبب موقعها فى وسط الوجه البحري و بتشتهر بصناعه الحلويات و الزيوت و الصابون و الآلات الزراعيه و والنسيج. زادت أهميتها التجارية لما نزلها و استقر بيها القطب الكبير السيد أحمد البدوى شيخ الطريقه الأحمديه.

التسميه 
ف عهد الفراعنه كان اسمها تناسو و كانت من بلاد المقاطعه الخامسه فى الوجه البحرى ف مصر الفرعونيه و ف عهد الاغريق فى القرن الرابع قبل الميلاد سـماها الاغريق تانيتاد و ف العصر الرومانى اتعرفت باسم طنتثنا  و ف العصر البيزنطى قبل الغزو العربى كان اسمها طو و كان الاسم القبطى القديم طنيطاد و بعد الغزو العربى اتحرف الاسم لـ طنتدا, عرفها الفرنسيون باسم طنطه و هيا الطريقه اللى كان بينطق بيها الفلاحين المصريين زمان لكن اهل مدينة طنطا بيسموها طنطا من زمان . دلوقتى معروفه باسم طنطا فى كل حته.

مشاهير 
 ماجده صباحى ممثله.
 نعيمه عاكف ممثله و لاعبة سيرك.
 امينه رزق ممثله.
 عبده الحامولى مغنى.
 محمد فوزى ممثل و مغنى و ملحن.
 دريه شفيق نادت بتحرير المرأه.
 داليا البحيرى ممثله و مرشده سياحيه و مذيعه و عارضة ازياء.
 هانى شنوده ملحن.
 هيلانه سيداروس اول دكتوره مصريه و اول دكتورة نسا مصريه.
 اسامه انور عكاشه مؤلف.
 عبد المنعم رياض رئيس اركان حرب ايام حرب الاستنزاف.
 سهير المرشدى ممثله.
 نصر حامد ابو زيد بروفسير آداب لغه عربيه و مؤلف اكاديمى.
 خيرى بشاره مخرج.

شوف كمان 
 شخصيات مصريه مشهوره

لينكات برانيه

مصادر 

 ابن تغرى: النجوم الزاهره فى ملوك مصر و القاهره, دار الكتب و الوثائق القوميه, مركز تحقيق التراث, القاهره 2005, ISBN 977-18-0373-5
 الموسوعة الثقافية , مؤسسة فرانكلين للطباعه و النشر, القاهره - نيو يورك 1972

مدن مصريه
بلاد مصريه اساميها فرعونيه
الغربيه
علم الكمبيوتر

علم الكمبيوتر (Computer Science) هو دراسةالاسس النظريه للمعلومات (Information) و الكمبيوتيشن (Computation), و طريقة تطبيقهم فى الكمبيوتر سيستمز (Computer Systems). و ساعات بيتعرف على انه دراسه للالوجرتمات الى بتوصف و بتتلاعب فى المعلومات.

لينكات برانيه

مصادر 

كومبيوتر
فرانتس شوبيرت

فرانتس بيتير شوبيرت (بالالمانى: Franz Peter Schubert) (اتولد 31 يناير 1797 – مات 19 نوفمبر 1828) كان مؤلف موسيقا كلاسيكيه نمساوى.

مراجع 

موسيقيين نمساويين
مواليد 1797
وفيات 1828
موسيقيين
العصر الكلاسيكى
مؤلف موسيقى من العصر الكلاسيكى
لينكس

جنو/لينكس GNU/Linux (بيتنطق "ليِنكس" او "ليِنُكس" ساعات) هو اسم عام بيطلق على نظام تشغيل (نظام تشغيل Operating System) من أشباه اليونكس (Unix-like) بيستخدم اللينكس كيرنل (او نواة اللينكس) (Linux Kernel). وهوا مشهور بين المبرمجين والهاكرز بشكل عام.

يعنى ايه نواه؟ 

النواه دى هى الوسيط اللى بين الاجهزه اللى هى عباره عن دواير الكترونيه او رقميه بين البرمجيات.

يعنى ايه واجهه رسوميه؟ 

الواجهة الرسومية هى اللى بتظهر فى الويندوز او فى توزيعات جنو/لينكس الجديدة واللى منها نقدر نسطب برامج او نشيل برامج او نعمل أى امر فى نظام التشغيل من غير استخدام سطر الأوامر .

بداية البرمجيات الحرة 

ريتشارد ستولمان صاحب مؤسسة البرمجيات الحرة ، هو اول اللى فكر فى انه يعمل نظام تشغيل حر بالكامل ودا لان فى التمانينات بدأت تظهر قوة الشركات اللى اللى بتنتج برامج احتكارية مع ان قبل كدا كانت الاكواد المصدرية للبرامج متاحه لكل المبرمجين والمهتمين علشان يدرسوها او يطوروها، وأغلب اللى اشتغلوا فى المشروع دا كانوا متطوعين .

وبدأ ريتشارد ستولمان فى كتابة البرامج من الصفر واستخدم البرامج اللى كانت موجوده وقتها بشرط ان ينطبق عليها اربع شروط البرمجيات الحرة ،وفآخر التمانينات اسس ريتشارد ستولمان منظمة البرمجيات الحرة ، واشتغل معاه فى المنظمة 15 مطور بدأو يشتغلوا على انتاج برمجيات حرة ، وطبعا كان شيىء مهم جدا بالنسبالهم ان نظام التغشيل اللى بدأو يعملوة يكون قريب من يونكس لأن يونكس وقتها كان صاحب الشعبية الاكبر خاصة فى مجال الحماية والشبكات دا غير امكنياتة المتطورة فى الوقت دا ،حتى ان القائمين على مشروع جنو كانوا بيقلدوا اليونكس فى كل حاجه تقريبا علشان متوافق جدا مع يونكس ،لكن كان يونكس نظام غير حر .

النواة لينكس (Linux Kernel) 

مع بداية التسعينات كان مشروع جنو شبه مكتمل ، بس المشكة اللى قابلتهم ان ماكنوش برمجموا نواة لنظام التشغيل ، وبدأو يكتوا فى نواة لنظام التشغيل (جنو/هرد) فى الوقت دا ظهرت نواة اسمها لينكس -(اللى اخترعها واحد فنلندي اسمه لينوس تورفالدس Linus Torvalds)- طبعا كبرمجيات حرة ، وبدأ مجموعه من المبرمجين والمهتمين بالبرمجيات الحرة انهم يحاولوا يدمجوا النواة (لينكس) فى نظام التشغيل (جنو) ونجحوا فى ده وقدروا ينتجوا نظام تشغيل حر بالكامل وسموه جنو/لينكس ، اما النواة هرد فلسه لحد دلوقتى بيتم التطوير فيها علشان تناسب المستخدمين لكن فى 2001 النواة وصلت لتطور كبير لكن لسة بيتم تطويرها علشان تكون مناسبة للاستخدام العادى اكثر .

علشان كدا لما المستخدمين بيقولوا لينكس بيبقوا اساسا يقصدو جنو/لينكس ، لان لينكس بتعبر بس عن النواة ، لكن جنو/لينكس بتعبر عن نظام التشغيل ككل .

جنو/لينكس فى الاول ماكنش موجه للاستخدام الشخصى لكن بعد انتشار اجهزة الكمبيوتر الشخصية بدأ جنو/لينكس يكبر أكتر ويبقى أسهل وبعد ماكان مالوش واجهه رسومية بقى واجهة رسومية قوية جدا وثابتة جدا ، بالاضافة الى حل مشكلة عدم وجود مكتبات برمجية ، لكن المشاكل دى اتحلت من زمان وكمان اتحلت أغلب المشاكل لحد ما وصلنا للتوزيعات المنتشرة دلوقتى .

يعني ايه توزيعات جنو/لينكس ؟ 
توزيعة جنو/لينكس يعني لو شركة او مجموعة افراد أخدت النواة (لينكس) وبعدين أخدت تطبيقات جنو واخدت اى واجهة رسومية وجمعتهم ، يبقى كدا الشركة دى او مجموعة الافراد دول عملوا توزيعة .

توزيعات لينكس 
 أوبونتو
 ديبيان
 فيدورا
 كالي
 مينت
 باكتراك
 أرابيان لينكس

مصادر 

 

 
كومبيوتر
طوطم

الطوطم Totem حيوان يرتبط باسم العشيرة عند الشعوب البدائية ، ويعتبر اكل لحمه حرام على افراد العشيرة لانهم يؤمنون أنهم منحدرين منه. هناك عشائر تتخذ طواطمها من النباتات او الجمادات الطبيعية و لحد من ظواهر الطبيعة فى حالات قليلة. فى ده النظام تحرم العلاقات الجنسيه بين إثنين من العشيرة ذاتها لأنهم ينحدرون من طوطم واحد. النظام الطوطمي منتشر بين قبائل الابوريجينال aboriginal فى استراليا ، و فى ميلانيزيا ، و عند هنود امريكا الشماليه. مافيش نظرية مقبوله بخصوص اصل ده النظام. اهتم علماء الانثروبولوجيا بدراسة ده النظام و كتبت عنه دراسات كثيرة من اشهرها و اهمها دراسات الانثروبولوجي جيمس فريزر ، و لعالم النفس سيجموند فرويد كتاب مشهور عنه اسمه الطوطم والتابو Totem and Tabu.

قبايل
انثروبولوجيا
العادل سيف الدين ابو بكر

الملك العادل سيف الدين ابو بكر بن أيوب  ( 1145 - 1218 ) ، سلطان مصر الأيوبى ، اخو صلاح الدين الأيوبى. حكم حلب سنه 1183 و بعدين اتنقل لـ الكرك و اتنقل من مكان لمكان لغاية ما بقى سلطان مصر سنه 1200 . ضم سوريا و حكم ارمينيا الصغرى ، اتوفى فى دمشق و اتدفن فى العادليه . بعد ما اتوفى اتقسم ملكه على ولاده.

 تشابه اسامى : سيف الدين ابو بكر (سلطان الدوله المملوكيه التلتاشر )

مصادر 

مواليد 1145
ايوبيين
تاريخ مصر
حكام مصر
الدوله الايوبيه
رودس

رودس ( باليونانى : Ρόδος )، جزيره يونانيه فى بحر ايجه فى اتجاه الساحل الجنوبى الغربى لـ اسيا الصغرى ، مساحتها 1400 كم مربع ، و هى اكبر جزر الدوديكانيز. عاصمتها رودس على ساحلها الشمالى الشرقى. جزيرة رودس جبليه من جوه و ليها شريط ساحلى خصب. سكانها بيشتغلوا فى صيد السمك و الاسفنج. رودس من الاماكن السياحيه اللى بيزورها سياح كتير.

وصلت رودس الذروه كقوه تجاريه و مركز ثقافى فى القرنين 4 و 3 قبل الميلاد ، و كان فيها تمثال من عجايب الدنيا السبعه. حكمتها روما و بعدين حكمها البيزنطيين. استولى عليها الأتراك سنة 1282 لكن فرسان الاسبتاريه استعادوها منهم سنة 1309. غزاها الاتراك تانى سنة 1522 ، و فضلت فى ايدهم لغاية ما ايطاليا اخدتها سنة 1915. بعد الحرب العالميه التانيه استولت عليها قوات الحلفاء و بعدين اتنازلت عنها لليونان فى سنة 1947.

جزر اليونان
مدن اليونان
جزر
اسيا الصغرى

اسيا الصغرى Asia Minor - بتتسمى كمان " الأناضول " Anatolia - شبه جزيره فى أقصى غرب قارة اسيا ، بيحدها البحر الاسود من الشرق و البحر المتوسط من الجنوب و بحر ايجه من الغرب . بحر مرمره و مضايق البسفور و الدرنيل بيوصلو البحر الاسود ببحر ايجه. اسيا الصغرى موجود فيها هضبه عاليه هيا هضبة الأناضول، وحواليها جبال منها جبال طوروس فى الجنوب.

اسيا الصغرى كانت ملتقى الحضارات القديمه لان انهار دجله و الفرات بيربطوها بـ بلاد بين النهرين و سواحلها بتربطها باليونان. بعد تدهور الحيثيين ظهرت مستعمرات يونانيه على سواحلها و بكده اتصل اليونانيين بـ ليديا و فريجيا و طرواده. لما غزا الفرس اسيا الصغرى قامت الحروب اللى اتعرفت باسم الحروب الفارسيه. اسكندر الاكبر قدر يدمج اسيا الصغرى فى امبراطوريته لكن بعد ما مات اتقسمت على ولايات صغيره و كان جزء من ساحلها الجنوبى ضمن الامبراطوريه البطلميه المصريه ، لغاية ما وحدوها من تانى. فى العصور الوسطى قامت عليها ممالك زى سلطنة السلاجقه و مملكة كيليكيا ( أرمينيه الصغرى ). فى زمن البيزنطيين فضلت هدف لهجمات عسكريه بطريقه مستمره لغاية ما استولى عليها الاتراك العثمانليه ما بين القرنين 13 و 15. المؤرخين العرب سموا سكان اسيا الصغرى " روم " سواء البيزنطيين او الأتراك العثمانيه.

شوف كمان 
 طرسوس

الرومان
اسيا
مناطق العالم
توكيا
نهر مانزاناريس

مانزاناريس (Manzanares) و ممكن يتنطق مانثاناريس, هو نهر فى وسط اسپانيا بيمر على مدريد.

المصدر 
مصدر مانزاناريس ممر جبل فى سلسلة جبال نيڤاثيررادا.

مدريد 
دلوقتى مقبول ان اصل اسم مدريد جاى من القرن التانى قبل الميلاد, و بنا الامبراطورية الرومانية لمستوطنة على ضفاف نهر مانزاناريس اسم القرية الأولى كان ماتريس "Matrice" على اسم النهر. و بعد الغزوات من السويڤيس و الڤاندال الجرمان, و الالانس خلال القرن الخامس الميلادى, ماقدرتش الامبراطورية الرومانية تدافع عن اراضيها فى شبه الجزيرة الايبيرية, وبكده سيطر عليها الجوث الغربيين.

مصادر 

انهار اسبانيا
اشمونين

الأشمونين بتتسمى كمان هرموپوليس Hermopolis ( , Hermopolis Megale;  Hermupolis). مدينه قديمه فى الصعيد اسمها المصرى تامون. كانت مركز عبادة العناصر التمانيه (تامون الاشمونين,   |Shmounein|) اللى خرجت منها الحياه. معبودها الرئيسى كان تحوت اله العلم و الكتابه. لعبت دور رئيسى فى الديانه المصريه. فيها بقايا معابد من عصر الدوله الوسطى و الدوله الحديثه و عصر البطالمه و .

سبب التسميه

مشاهير

شوف كمان 
 شخصيات مصريه مشهوره

مصادر

لينكات برانيه

= مصادر

نوتات 

الرومان
مدن مصريه
بلاد مصريه اساميها فرعونيه
المنيا
ارمنلى

الارمنلى او الارمينى (ارمنلى:հայերէն) فصيله لغويه متفرعه من اللغات الهيندو -اوروبيه.
بتكتب بالحروف الارمنلى، و هماابجديتين كانو بيسخدموهم فى الكتب الدينيه المسيحيه الطقسيه،
اللغة الارمنية بيتكلمها خمس ملايين واحد ,اللغة الارمنية انتشرت فى القرن السادس قبل الميلاد فى مناطق آرارات الجبلية فى تركيا دلوقتى  قرب منابع انهار دجلة والفرات.

ليها حضور ملفت فى الشرق الاوسط خصوصا فى لبنان و سوريا و العراق

طريقه الكتابه 

كتابه ارمنلى تكتب كده: Կիլիկիոյ Հայկական Թագաւորութիւն.

مصادر

شوف كمان 
جدول اللغات

لغات
ارمينيا
استراتجرافيا

استراتجرافيا او استراتجرافيه علم وصف طبقات الارض و هو فرع من علم الجيولوجيا بيهتم بدراسة الصخور الرسوبيه و نظام تتابعها و توزيعها و تاريخها الجيولوجى و مقارنتها ببعض فى اماكن وجودها المختلفه.

جيولوجيا
الاسكوريال

الاسكوريال - El Escorial - متحف مهم و مجموعة مبانى بتشمل قصر جنب مدريد فى اسبانيا اتبنى ما بين سنة 1533 و 1584 و معاه دير و كنيسه و مقابر ملكيه على بعد حوالى 45 كم (28 ميل) شمال غرب العاصمة الاسبانية، مدريد.

بنا 
فيليبى التانى بنا الاسكوريال اللى زخرفوه فنانين مشهورين. القصر فيه مجموعات رائعه من اللوحات الفنيه الاسبانيه و مكتبه بتضم مخطوطات كتيره من ضمنها مخطوطه لبابات ابن دانيال.

الاسم 
اسم اسكوريال من الاسبانى اسكورياس Escorias (مخلفات المعدن المصهور-Scoria) بمعنى حديد لوجود المتحف فى موقع اقدم مناجم الحديد فى اسبانيا.

مكتبة الاسكوريال 

تشتهر مكتبة الأسكوريال بكتب ومخطوطات قديمة وأعمال علمية وأدبية لعلماء القرون الوسطى، وزخارف الفنان تيباليدى هيا زخارف على قبة المكتبة عبارة عن صور تمثل الفنون السبعة الحرة.

موقع تراث عالمى 

أعلنت اليونسكو الاسكوريال موقع تراث عالمى يوم 2 نوفمبر 1984 ،

قصر فيليبى التانى 
ف عهد الملك كارلوس التالت (1716- 1788) اتبن مبنى «قصر الأمير»، و حواليه ساحه فيها التماثيل . القصر فيه تلات أجنحة ملكية هم: جناح الملك فيليبى التانى وجناح الملكة اللى اتخصص للأميرة ايزابيلا كلارا اوجينيا Isabella Clara Eugenia وجناح الانتظار.

مصادر 

مبانى اسبانيا
اطفال الشوارع

اطفال الشوارع دا مصطلح بيستخدم للإشارة للاطفال اللى بيعيشو فى شوارع المدينة. وبيكونو محرومين من الرعاية والحماية الاسرية. معظم الاطفال فى الشوارع بيتراوح سنهم بين 5 و 17 سنة ، وبيختلف تعدادهم من مدينة للتانية.

اطفال الشوارع بيعيشو فى المبانى المهجورة ، وصناديق الكرتون ، والجناين العامة او فى الشارع نفسه.

عدد اطفال الشوارع فى العالم مش مؤكد، لكن اليونيسيف بتقول إنهم عشرات من الملايين فى العالم وفيه رقم إفتراضي حالي أنهم 100 مليون طفل. وفي 2005 كان فيه احصائية بتقول ان 6 من كل عشر اطفال من الحضر معرضين أنهم يتحولوا لأطفال بلا مأوى.

بيعاني اطفال الشوارع من مشاكل كتير، سواء مشاكل صحية او إجتماعية. وهم ضحايا لمشاكل فى المجتمع والأسر سواء الفقر او الإعتداءات الجنسية او الجسدية، وفيه منهم كتير بيبقى مجبر انه يعيش فى الشارع.

"اطفال الشوارع فى مصر"
عدد اطفال الشارع فى مصر، زي ما اليونيسيف بتقول من حوالي 600 الف طفل لمليون طفل، وفيه فى مصر مشكلة الجيل التاني، يعني ابناء الاطفال اللى عاشوا فى الشارع وعملوا جيل تاني مولود فى الشارع وعايش فى الشارع.

حقوق الانسان
سوسيولوجيا
هارد ديسك

الهارد ديسك Hard Disk (او "هارد" للاختصار) هو المكان الرئيسى لتخزين الداتا ( البيانات ) على الكمبيوتر, جواه اقراص متمغنطه و بتلف بسرعه (لما يكون شغال) و دراع صغير فى اخره حاجه اسمها الهيد (Head) بيقرا و يكتب الداتا على الاقراص.

شوف كمان 
 سوليد استيت دريڤ - Solid-state Drive

كومبيوتر
بروسيسور

البروسيسور Processor او سي.پى.يو Central Processing Unit) CPU) هى دائرة الكترونية وظيفتها تنفيذ برامج الكمبيوتر. و هو يعتبر أهم جزء فى الكمبيوتر. و يمثل المخ بالنسبة للكمبيوتر.
البروسيسورات البدائية كانت مصنعة-علي حسب الطلب المناسب فى أوقات كان فيها الكمبيوتر ليس له مثيل. و هذه الاسعار الباهظة من اجل تصميم السي بي يو علي حسب الطلب من اجل تطبيق معين, ارتفعت بحجم كبير عن طريق التصنيع-الضخم للبروسيسورات المصنعة من اجل اغراض و تطبيقات كتيرة.
الدائرة المدمجة IC بالانجليزي هى التى سمحت بزيادة سي بي يو معقدة التصنيع و التصميم.
مايكروبروسيسورات الحديثة موجودة فى كل-حاجة من الاتومبيلات لـ المحاميل و لعب الاطفال.

كومبيوتر
رام

الرام Random Access Memory) RAM) هو نوع من انواع تخزين الداتا على الكمبيوتر. بيتعمل فشكل الديرات المتكمله (Integrated circuits) اللى بتسمح بقراية و كتابة الداتا بشكل عشوائى (Random = عشوائى) عليها.

ذاكرة الرام هي ذاكرة قصيرة المدى في الكمبيوتر، يعنى بتخزن المعلومات لمدة مؤقته طول من الكمبيوتر شغال.

يعني لما وحدة المعالجة المركزيه CPU تكون بتحتاج داتا معينه؛ بدل ما تاخدها من الهاردسك بتاخدها من الرام. كدا بتكون عملية سحب البيانات اسرع بكتير من الهاردسك.

و فى نوعين من انواع الرام و هما SRAM و DRAM. و الرام من نوع DRAM.

كومبيوتر
اسنا

اسنا مدينه فى صعيد مصر الاعلى على الضفه الغربيه لـ النيل. قاعدة مركز اسنا فى محافظة الاقصر.

الاسم 
اسم اسنا المصرى القديم  سنى  و القبطى اسنى ، اليونانيين سموها لاتوبوليس Latopolis. كانت فى العصرين الفرعونى و الرومانى عاصمة الاقليم التالت فى الصعيد و بعد ما استولى العرب على مصر بقت عاصمة كورة اسنا. فى العصر الفاطمى لغاية اخر عصر الدوله المملوكيه كانت من اعمال القوصيه اللى عاصمتها كانت مدينة قوص. فى العصر العثمانى كانت من اعمال مدينة جرجا و فى سنة 1833 بقت اسنا عاصمة مأموريه قايمه بذاتها. المأموريه دى كانت ساعات بتضم لقنا و يبقوا سوا مديريه واحده مره باسم مديرية نصف تانى قبلى و مره باسم مديرية عموم قنا و اسنا. فى سنة 1868 صدر امر بفصل اسنا عن قنا للمره الخامسه و بقت مديرية اسنا و كانت بتتكون من اربع اقسام هى اسنا و ادفو و الكنوز و حلفا. لكن لما ظهرت اخطار الثوره المهديه فى السودان صدر قرار مجلس النظار فى 26 ابريل 1888 بالغاء مديرية اسنا و بقت مركز اتضاف لمديرية قنا و من التلت مراكز التانيه اتكونت ميريه جديده باسم مديرية الحدود ( محافظة اسوان دلوقتى ) و بالتعديل ده اتلغت المديريه من اسنا و فضلت مركز ضمن مراكز مديرية قنا والايام دى انضمت لمحافظة الاقصر

اثار 
اشهر اثار اسنا معبد الاله خنوم اللى بناه البطالمه و زودوا فيه. اتبنت فيها قناطر ع النيل سنة 1908 عشان تغذى ترعة الكلابيه فى الشرق و ترعة اصفون فى الغرب. وخان شنقير والقيسارية و ان فيها معاملات تجارية مع يهود وشوام مع ال شنقير وايوان الشناقرة بالقرب من البربا وموردة الشناقرة. تعتبر اسنا سوق كبير وتمتاز ويعتبر خان الشناقرة والقيسارية من الاسواق اللى موجوده من القرن التمانتاشر . ايوان الشناقرة من القرن التمانتاشر و فيه كتابات نسخية من بوردة البوصيرى و سقف المدخل تملون بالوان الازرق والاحمر والدهبى.

سبب التسميه

مشاهير

شوف كمان 
 شخصيات مصريه مشهوره

مصادر

لينكات برانيه

مصادر 

محافظة قنا
معابد مصريه
الرومان
مدن مصريه
الاقصر
بلاد مصريه اساميها فرعونيه
اسيوط

اسيوط مدينه و مركز فى مصر

تاريخ 
اتعرفت زمان باسم سيوط ، اكبر مدن الصعيد و عاصمة محافظة اسيوط. مركز تجارى ع النيل و نهاية طريق درب الاربعين اللى كان بيربطها بغرب السودان. فيها صناعات صوفيه و عاجيه. اتبنت جنبها قناطر اسيوط سنة 1902. فيها جامعة اسيوط اللى اتفتحت من سنة 1957. مسقط راس الفيلسوف افلوطين و القديس يوحنا الليكوبوليتانى و المؤرخ العلامه جلال الدين السيوطى.اسيوط كانت مركز لعبادة الالاه ويبواويت اللى كان بيترمز له بالديب.

اسيوط كانت كمان اقليم كان بيتسمى زمان السيوطيه ، و هو من اقدم الاقسام الاداريه فى الوجه القبلى فى مصر. كان بيتسمى ايام الفراعنه "يوتف خنت " و فى العصر الرومانى " ليكوبوليس " و بعد تحرير العرب لمصر " كورة أسيوط " ، و فى العصر الفاطمى اتسمى " السيوطيه " نسبه لمدينة اسيوط عاصمته ، و اتضاف ليها كور تانيه جنبه فبقى كبير و اتسمى بعد كده الاعمال السيوطيه. بعد الاحتلال العثمانى لمصر اتلغى القسم سنة 1721 و اتضافت مدنه و قراه لولاية المنفلوطيه و ولاية جرجا، و بكده بقت مدينة اسيوط تابعه لولاية جرجا. فى سنة 1826 صدر امر عالى بتحويل اسيوط لمأموريه قايمه بذاتها زى ما كانت. و فى سنة 1831 صدر امر تانى بضم مأمورية الأشمونين و مأمورية منفلوط لمأمورية اسيوط و حط التلت مأموريات فى مأموريه واحدهاسمها مأمورية اسيوط. و فى سنة 1833 اتسمت مديرية اسيوط و عاصمتها مدينة اسيوط و بعدين اتغير الاسم و بقى محافظة اسيوط.

الاسم 

كلمة اسيوط اصلها مصرى قديم سياوط <Səyáwt> و هى متكونه من مقطعين سا و وات و معناها حارس الطريق او حامى حدود مصر العليا . الكمله فضلت تستعمل و بقت فى القبطى سيوط <Syowt> و فى المصرى الحديث بقت اسيوط. فى العصر اليونانى و الرومانى كان بيتقال عليها ليكوبوليس ”Λυκόπολις“ <Lykópolis> و اللى معناها مدينة الديب لانها كانت مركز عبادة الالاه الديب ويبواويت.

قرى 
فيه قرى تبع مركز اسيوط منها.
 ريفا
 دير ريفا

مشاهيراسيوط 
 محمد محمود باشا مؤسس حزب الاحرار
 حكمت ابو زيد اول وزيره مصريه
 ارسطوطاليس
 جمال عبد الناصر
 البابا شنوده التالت
 أمينه السعيد
 جلال الدين السيوطى
 مصطفى لطفى المنفلوطى
 حافظ ابراهيم
 سينوت حنا باشا
 استر فانوس
 محمود طنطاوى
 اللواء شفيق مترى سدراك
 كمال الملاخ
 لويس جريس
 ابو العلا محمد
 مراد وهبة
 احمد بهاء الدين
 محمود حسن اسماعيل
 جمال العطيفى
 يوسف السباعى
 نيازى مصطفى
 سيد قطب
 سمير غانم

سبب التسميه

مشاهير

شوف كمان 
 شخصيات مصريه مشهوره

مصادر

لينكات برانيه

مصادر 

 
محافظة اسيوط
مدن مصريه
بلاد مصريه اساميها فرعونيه
مراكز مصر
محافظة اسيوط

محافظة اسيوط محافظه فى صعيد مصر ، فى بدايات القرن 19 كانت ولايه معروفه باسم الاشمونين عاصمتها ملوى. فى سنة 1826 بقت مديريه عاصمتها مدينة اسيوط. اكبر محافظات الوجه القبلى من  المساحه و عدد السكان.

اسيوط بترويها الترعه السوهاجيه و الترعه الابراهيميه و بحر يوسف. من اكبر مدنها ابنوب و البدارى فى شرق النيل، و ابو تيج و دير مواس المشهوره بـ العسل الاسود و ديروط و منفلوط المشهوره بالرمان فى غرب النيل.

اسيوط كانت اقليم بيتسمى زمان السيوطيه ، و هو من اقدم الاقسام الاداريه فى الوجه القبلى فى مصر. كان بيتسمى ايام الفراعنه "يوتف خنت " و فى العصر الرومانى " ليكوبوليتس " و بعد دخول العرب مصر " كورة أسيوط " ، و فى العصر الفاطمى اتسمى " السيوطيه " نسبه لمدينة اسيوط عاصمته ، و اتضاف ليها كور تانيه جنبه فبقى كبير و اتسمى بعد كده الاعمال السيوطيه. و فى سنة 1721 اتعمل تعديل فى تقسيمات الوجه القبلى اترتب عليه لغى ولاية اسيوط و انشاء ولايه جديده اتسمت ولاية جرجا و اتعملت مدينة جرجا عاصمتها ، و بكده بقت مدينة اسيوط متابعه لولاية جرجا. فى سنة 1826 صدر امر عالى بتحويل اسيوط لمأموريه قايمه بذاتها زى ما كانت. و فى سنة 1831 صدر امر تانى بضم مأمورية الأشمونين و مأمورية منفلوط لمأمورية اسيوط و حط التلت مأموريات فى مأموريه واحدهاسمها مأمورية اسيوط. و فى سنة 1833 اتسمت مديرية اسيوط و عاصمتها مدينة اسيوط و بعدين اتغير الاسم و بقى محافظة اسيوط.

محافظة اسيوط فيها واحده من اكبر جامعات مصر (جامعة اسيوط) و فيها مطار دولى (مطار اسيوط).محافظة اسيوط بتحتفل بعيدها القمى يوم 18 ابريل عشان يخلدو ذكرى الثوره اللى عملها اهالى قرية بنى عدى ضد الفرنساويين فى نفس اليوم دا سنة 1799.

الاسم 

كلمة اسيوط اصلها مصرى قديم سياوط (Səyáwt) و هى متكونه من مقطعين سا و وات و معناها حارس الطريق او حامى حدود مصر العليا. الكمله فضلت تستعمل و بقت فى القبطى سيوط (Syowt) و فى المصرى الحديث بقت اسيوط.فى العصر اليونانى و الرومانى كان بيتقال عليها ليكوبوليس (Λυκόπολις) و اللى معناها مدينة الديب لانها كانت مركز عبادة الالاه الديب ويبواويت.

التقسيم الادارى 
محافظة اسيوط متقسمه لإثنى عشر مركز هما:

مشاهيراسيوط 
 محمد بخيت (مؤسس تو ام سيستم)
 أمينه السعيد
 استر فانوس
 مجدى يعقوب
 مصطفى لطفى المنفلوطى
 حافظ ابراهيم
 سينوت حنا باشا
 كمال الملاخ
 لويس جريس
 أبوالعلا محمد
 مراد وهبة
 احمد بهاء الدين
 محمود حسن اسماعيل
 جمال العطيفى
 سيد قطب
 جمال عبد الناصر

شوف كمان 

 محافظات مصر

مصادر 

 
اسيوط
بلاد مصريه اساميها فرعونيه
اسوان

اسوان مدينه قديمه ف جنوب مصر

تاريخ 
اسوان اسمها المصرى القديم كان  معناه "السوق" ، المدينه كانت مشهوره   بين مصر و بلاد النوبه و السودان. بعد استيلاء العرب على مصر بقت تابعه لاقليم القوصيه و بعدين لولاية جرجا و بعدين لمديرية اسنا لغاية  امر مجلس النظار سنة 1888 بانشاء مديريه جديده باسم " مديرية الحدود " و بقت عاصمتها مدينة أسوان. فى سنة 1900 صدر قرار تانى بتسمية المديريه " مديرية اسوان " اللى بقت دلوقتى محافظة اسوان و عاصمتها مدينة اسوان.

جغرافيا 
اسوان على البر الشرقى للنيل قرب الشلال الاول المبنى عليه خزان اسوان.

اقتصاد 
أسوان فيها اغنى محاجر الجرانيت. اشهر معبوداتها زمان كان "خنوم" اله الجندل الاول اللى كان على شكل كبش, معبده موجود على جزيرة فيله. و قبور امرا أقاليم مصر منقوره فى التل الحجرى على الشط الغربى لـ النيل. بقت مركز صناعى كبير بعد ما اتبنى السد العالى. مدفون فيها اغاخان زعيم الطايفه الاسماعيليه.

مشاهير 
 محمد منير " و اتلقب بـ " الملك ", مغنى و ممثل مصرى نوبى اتميز بالغنا النوبى.

شوف كمان 
 شخصيات مصريه مشهوره

لينكات برانيه

مصادر 

 

 
مدن مصريه
عباس حلمى الاول

عباس حلمى الاول ( جده ، 1 يوليه 1813 - بنها ، 13 يوليه 1854 ). تالت حكام مصر من اسرة محمد على. والى مصر من 10 نوفمبر 1848 لغاية وفاته سنة 1854. ابن احمد طوسون باشا ابن محمد على باشا. اتولد فى جده و نشأ فى مصر. اهتم بيه جده محمد على باشا عشان يأهله لحكم مصر إكمنه كان اكبر افراد اسرة محمد على فى السن و أحقهم بولاية الحكم بعد عمه ابراهيم باشا ، فإداله مناصب ادارية و حربية ، وعينه فى منصب مدير الغربيه لكن عباس الاول ماكانش ادارى كويس و اتميز بالقسوه فى تصرفاته فكان محمد على باشا بيحذره من مغبة تصرفاته. شارك مع عمه ابراهيم باشا فى الحرب فى الشام لكن ما أظهرش كفاءه و عمه ابراهيم باشا كان هو كمان مش عاجباه ميله للقسوه و معاملته الوحشه للاهالى فأجبره على الهجره للحجاز فعاش هناك لغاية ماإتوفى ابراهيم باشا فإستدعى على مصر و خلفه فى الحكم فى 24 نوفمبر 1848.

فضل عباس حلمى فى الحكم لمدة خمس سنين و نص و فى الفتره دى اتصرف تصرفات وحشه مع افراد اسرته و رجالة جده و كان موسوس منهم و بيشك فى انهم بيتأمرو عليه فبقا بيعاملهم وحش فخافو منه و فيهم هاجرو علا استنبول و اوروبا. شخصيه عباس حلمى الاول كانت غريبه و كان شكاك فى الناس و عشان كده كان ميال للعزله و مابيخرجش الا نادر من سراياته اللى كان بيبنيها فى اماكن بعيده عن العمران. بإستثناء سراية الخرنفش و سراية الحلميه فى القاهره بنى قصر فى صحرة الريدانيه اللى اتحولت لمنطقة العباسيه علا اسمه " عباس " ، و بنا قصر علا طريق السويس و قصر فى بنها علا ضفة النيل و هو القصر اللى اتقتل فيه.
  
رجع ادارة موانى سواكن و مصوع للدوله العثمانيه. قفل مدارس و معاهد كتيره و عاش عيشه فيها بذخ و ترف و ماهتمش بشئون الدوله ، فضعف الجيش المصرى و البحريه المصريه فى عهده. اتفتح ف عهده اول خط سكه حديد ف مصر. مات فجأه و كان موته بالاغتيال ف قصره ف بنها ف 13 يوليو سنة 1854 و خلفه عمه محمد سعيد.

التعليم فى عصره 
التعليم ف عصر عباس الاول 1849-1854

اتسما عصره بعصر الالغا فى التعليم لانه قفل المدارس اللى فتحها جده كلها

وكان من الاوائل اصحاب نظرية (من الاسهل ان تسوس شعب جاهل)

كان عباس راجل متزمت و كان بيكره الاجانب عشان كده اتخلص منهم وكمان بدأ يتخلص من المربيين ومنهم رفاعه رافع الطهطاوى اللى نفاه للخرطوم و هو بدوره انشأ مدرسه هناك .

عباس كان محتاج دكاتره لعلاجه هو و عيلته فساب مدرسة الطب

وكمان كان عاوز مهندسين عشان يبنو له القصور عشان كده برضه ساب المهندسخانه

عباس كمان لغا اغلب المدارس العسكرية و ضمها كلها فى مدرسه واحدة سماها المغروزه و اتبع عمه سعيد نفس السياسه من بعده

أهم أحداث عهده 
 افتتاح اول خط سكه حديد فى مصر.

زوجاته وأبناؤه

شوف كمان 
 اسرة محمد على
 حكام عيلة محمد على باشا

مواليد 1813
وفيات 1854
حكام مصر
اسرة محمد على
تاريخ مصر العلويه
تاريخ مصر
مصريين البانيين
أليكس جونز

أليكساندر إمريك چونز (Alexander Emric Jones) (إتولد: 11 فبراير, 1974) هو أمريكى پاليو-مُحافظ و مذيع راديو حوارى و صانع افلام وثائقيه. البرنامج الإخبارى/الحوارى بتاعهُ برنامج أليكس چونز (إنجليزى: The Alex Jones Show) بيتذاع عن طريق "Genesis Communication Network" على أكتر من 60 راديو موجه متوسطه و FM و موجه قصيره للولايات المتحده و الإنترنت. فيه مراقبين قالو عليه بتاع نظريات مؤامره.

افلام أخرجها 
 Police State 2000 (1999)
 The Best of Alex Jones (2000)
 Dark Secrets Inside Bohemian Grove (2000)
 Police State II: The Takeover (2000)
 Comprehensive Annual Financial Reports: Exposed (2001)
 911: The Road to Tyranny (2002)
 The Masters of Terror: Exposed (2002)
 Matrix of Evil (2003)
 Police State 3: Total Enslavement (2003)
 American Dictators: Documenting the Staged Election of 2004 by Kevin Booth and Alex Jones (2004)
 Martial Law 9-11: Rise of the Police State (2005)
 The Order of Death (2005)
 TerrorStorm: A History of Government-Sponsored Terrorism (2006)
 Endgame: Blueprint for Global Enslavement (2007)
 Endgame 1.5 (2007)
 TerrorStorm: A History of Government-Sponsored Terrorism—Second Edition (2007)
 The 9/11 Chronicles: Part 1, Truth Rising (2008)
 Fall of the Republic: Vol. 1, The Presidency of Barack H. Obama (2009)
 The Obama Deception: The Mask Comes Off (2009)
 Reflections and Warnings: An Interview with Aaron Russo (2009)

شوف بردو 
 خداع اوباما (فيلم) (The Obama Deception)

مصادر

لينكات برانيه 
 فيديوهات عن فيلم The Obama Deception و عن "أليكس چونز" 
 افلام تانيه لـ"أليكس چونز" 

مواليد 1974
صانعين افلام وثائقيه
اعلاميين امريكان
مخرجين امريكان
نظريات مؤامره
سياسيين امريكان
اعلام بديل
ناشطين امريكان
امريكان المان
مسيحيين امريكان
شخصيات الحزب الجمهورى الامريكى
انجيليين
باليو-محافظه

پاليو-مُحافظه (إنجليزى: Paleoconservatism ) (بتختصر لـ paleo او paleocon لما يكون المضمون مفهوم) هو مصطلح لـ حركه ضد الشيوعيه و ضد التَسَلّط يمينيّه فى الولايات المتحده, و اللى بتأكد على التقاليد, المجتمع المدنى و ضد الفدراليّه و بالإضافه للأديان, و الهويّه الاقليميه و الوطنيّه و الغربيّه تشيلتون ويليامسون (Chilton Williamson), بيوصف الپاليو-محافظه بـ ”التعبير عن الأصالَه: شعور بـ المكان و التاريخ, شعور بـ الذاتيّه اللى من الأسلاف, القرابَه, الثقافه — هَويّه جماعيّه و شخصيه.“ الپاليو-محافظه مش مُحدده كـ فـِكر و مؤيدينها مش لازم يكونو ضـِمن أى خط حزبى واحد.

لينكات برانيه

مصادر 

 

 
محافظه
نظريات سياسيه
فلسفه اجتماعيه
احمد فتحى زغلول

احمد فتحى زغلول (1863 - 1914 ) ، علامه و قانونى مصرى ، وهو اخو الزعيم الوطنى والسياسى المصرى الكبير سعد زغلول باشا .

اتعين رئيس لمحكمة مصر الاهليه ، و بعدين اتعين وكيل لنظارة الحقانيه ( العدل ) سنة 1907. ترجم كتب كتيره كان منها " سر تقدم الانجليز السكسونيين " لـ ديمولين ، و " سر تطور الأمم " لـ جوستاف لوبون.

مصادر 

مواليد 1863
وفيات 1914
قضاة مصريين
قانونيين مصريين
مترجمين مصريين
اشخاص من كفر الشيخ
ناس من مطوبس
اتيكيت

الاتيكيت (باللغه الفرنسيه: Étiquette) وبيئابلها زوء او الزوء (باللغه العربيه: ذوق): هوه اداب خاصه وعامه للسلوك الاجتماعي السليم اللى اتفقت عليها المجتمعات الراقيه وبقت اسلوب سنة لحياتها اليوميه؛ فاللي ما يراعيهاش بيتعرض للاشمئزاز والاستهجان والنفور من الناس التانيين.

اخلاق
مجتمع
ثقافه
اثنا عشريه

الاثنا عشريه طايفه من المسلمين الشيعه بتؤمن باتناشر امام متتابعين اولهم على بن أبى طالب و بينتهوا بمحمد المهدى اللى اختفى سنة 873 و بيؤمنوا انه سوف يرجع فى اخر الزمان. وهما بيشكلو غالبية الشيعه فى العالم (85%)، وبيشكلوا الغالبية فى العراق وايران واذربيجان والبحرين وبيشكلوا نسبه كبيره فى لبنان وسوريا والهند والسعوديه والكويت وبلاد اخرى.

 الامام امير المؤمنين على بن أبى طالب.
 الامام الحسن بن على المجتبى.
 الامام الحسين بن على الشهيد.
 الامام على زين العابدين السجاد.
 الامام محمد بن علي الباقر.
 الامام جعفر بن محمد الصادق.
 الامام موسى بن جعفر الكاظم.
 الامام على بن موسى الرضا.
 الامام محمد بن علي الجواد.
 الامام علي بن محمد الهادي.
 الامام الحسن بن علي العسكري.
 الامام محمد بن الحسن المهدي.

شوف كمان 
 الاسلام#شيعه

اسلام
شيعه
مذاهب اسلاميه

ur:اہل تشیع#اثنا عشری
اثناسيوس

القديس اثناسيوس ، اثناسيوس الرسولى ، اثناسيوس الاسكندرانى ( اسكندريه، 259 - اسكندريه، 2 مايو 373 ) ، بطريرك اسكندريه و قديس مصرى اسكندرانى ، وقف موقف وطنى كبير فى مجمع نيقيه الاول ، و دافع ببلاغه و بساله عن الأرتودوكسيه ضد الاريوسيه اللى كان بيعارضها و فضل يعارضها طول حياته. اتنفى خمس مرات بسبب دفاعه عن الكنيسه المصريه. كان حازم فى ادارة البطريركيه و كان خطيب قوى الحجه و ساهم جامد فى تثبيت عقيدة الكنيسه المصريه. اثناسيوس ليه كتابات كتيره منها فى مناقشة موضوع " الاريوسيه " و كتابات ضد الوثنيين و تفسيرات للكتاب المقدس و كتب شرح للعقيدة المسيجية زى كتاب تجسد الكلمة و الرسائل الفصحية اللى هو كتبها.

اتنقلت رفاته من اسكندريه للقسطنطينيه و ڤينيسيا و فرنسا و اسبانيا.

بسبب ثبات مواقفه رغم معارضة ناس كتيره لأفكاره بقى بيتقال المثل :

المثل ده اتنقل للاتينى فبقى بيتقال : اثناسيوس عكس العالم Athanasius contra mundum

شوف كمان 
 ليستة بطاركة اسكندريه

مصادر 

مسيحيه
قديسين
قديسين مصريين
مواليد 259
وفيات 373
الكنيسه المصريه
اسكندرانيه
اقباط
وفيات فى اسكندريه
اثنولوجيا

الاثنولوچيا ( Ethnology) فرع من فروع الانثروپولوچيا، بصفة عامة، تعرف بإنها علم دراسة الانسان ككائن ثقافي و بأنها الدراسة المقارنة للثقافة. عرفها هوبل Hoebel بأنها: فرع من الانثروپولوچيا يتخصص بتحليل المادة الثقافية و تفسيرها بطريقة منهجية تشبه فى سماتها العامة الانثروپولوچيا الثقافية الامريكية. تهتم الانثروبولوجيا بدراسة الأجناس البشريه الموجودة فى الوقت الحالي او التى اختفت فى الآونة القصيرة، مع الدراسة التحليلية المقارنة للشعوب البدائية. وتهتم الاثنولوجيا ايضا بدراسة الظواهر الاجتماعية فى المجتمعات البدائية و تنتهج منهج تاريخي لكي تكتشف نشأة الظاهره و تتبع مراحلها.

الاثنولوچيا الاقليميه او "الاثنولوچيا القوميه" فرع من علم الاثنولوچيا و يسمى فى اسكندنافيا " دراسات الحياة الشعبية " ، و فى اليونان "لاوجرافيا" (Λαογραφία) Laography و فى المانيا و البلاد الناطقه بالالمانى و الهولندى اسمها "فولكسكندا" (علم الشعوب).
الاثنولوجيا الاقليمية بتهتم بالشعوب المتحضرة و دراسة تجمعاتها و ظروفها الثقافيه المعقدة، و بتدرس الثقافه الشعبية الاوروبية او أى ثقافة شعبية قومية معينة فى اوروبا. من تعريفاتها انها دراسة ثقافية مقارنةو تقوم على اساس اقليمي ، ليها اتجاه سوسيولوچى و تاريخي مع مضامين سيكولوچية. لكن توجد ايضا اثنولوچيا اقليمية خاصة

بالشعوب المتخلفة يسميها العلماء احيانا "اثنولوچيا البدائيين".

الاثنولوچيا الاقليمية تختلف عن الاثنولوچيا العامة من ناحيتين ، اولها انها تتجنب التعميمات الكبيرة و ثانيها ان اتجاهها التاريخي اقوى وده يسبب توفر المصادر الوثائقية اللى تستخدم فى دراساتها.

انثروبولوجيا
علوم
اتون

أتون هو الاله-الشمس فى الدين المصرى القديم. اخناتون اتخذ هذا الاسم للاله الواحد و صوره على شكل قرص تسطع منه اشعه فى نهايتها ايدي بشريه ، و كتب له نشيد منحه فيه كل صفات الاله الواحد اللى خلق الناس و الحيوانات. هناك الكثير من الناس تعتبر ان تلك من المحاولات الاولى فى التاريخ اللى نادت بالتوحيد . اخناتون لم يعبد الشمس لكن الاله اتون المتمثل فى الاله-الشمس.

دين مصرى قديم
أتون
ميثولوجيا مصريه
اوردو

أردو (بتتنطق اوردو Urdu)، هيا لغه من لغات المجموعه الهنديه من الفصيله الفرعيه الهنديه - الايرانيه للغات الهنديه - الاوروبيه.

اصل 
الاوردو ساعات بيعتبروه هو و الهندي لغه واحده مكتوبه بطريقتين مختلفين، الاوردو بيتكتب بحروف عربى انما الهندى بيتكتب بحروف ديڤاناجارى (Devanagari). من ناحية النحو و المفردات الاساسية ف اللغتين شبه بعض و ساعات اللغويين بيفضلو يضموهم لـ لغه واحده اسمها اللغه الهيندوستانى.

شوف كمان 

 جدول اللغات

لينكات برانيه

مصادر 

 
باكيستان
لوست (مسلسل)

لوست (انجليزى: Lost; المعنى: ضايع, ضايعه, ضايعين) مسلسل درامي امريكي. بيعرض حياة ناس نجو من تحطم طيارة على جزيرة استوائية مليانة اسرار, بعد ما اتحطمت طيارة ركاب كانت بتطير بين سيدنى فى اوستراليا ولوس انجليس فى امريكا فى مكان مش عارفينه فى جنوب المحيط الهادى, كل حلقة دايما بتعرض قصة اساسية عن حياة الناس فى الجزيرة وكمان قصة تانية عن حاجة معينة فى حياة شخصية من شخصيات المسلسل, بس بعد كدة بنشوف ان الموضوع ده بيتغير فى الحلقات اللى قدام.

تاريخ 
الحلقة الاولانية اتزاعت فى 22 سبتمبر 2004, ومن الوقت ده لحد دلوقتي 5 اجزاء اتعرضو على التلفزيون و السادس ابتدا عرضة يوم 2 فبراير 2010. المسلسل بيتعرض فى امريكا علي ABC Network.

عشان فريق عمل المسلسل كبير و تكلفة تصويره على جزيرة اواها ف هاواى ,المسلسل ده يعتبر واحد من اكتر المسلسلات تكلفة على التلفزيون.

ممثلين 
 ماثيو فوكس
 ميشيل رودريجيز
 تيرى كوين

لينكات برانيه

مصادر 

مسلسلات
لغه افريكانس

اللغه الأفريكانس (Afrikaans, نطق: ) لغه اصلها من لهجة لغة الهولانديين اللى استوطنو فى جنوب افريقيا من القرن ال17, و هى لغه جرمانيه من الفصيله الهنديه-الاوروبيه.

 شوف كمان: جدول اللغات.

لغات
جنوب افريقيا
افريقيا الاسبانيه

افريقيا الاسبانيه، (بالاسبانى:Territorios de) África Occidental Española)اسم لممتلكات اسبانيا فى افريقيا زى جزر الكنارى.

اسبانيا
افريقيا
لغة البشتو

پاشتو ( نطق: , , ) او افغانى، لغه ايرانيه من الفصيله الهيندو-اوروبيه.

 لغات ايرانيه
 لغات هيندو-اوروبيه

شوف كمان 
 جدول اللغات

لغات
اكتيوم

اكتيوم راس و مدينه شمال غرب اكرنانيا فى اليونان ، بتشتهر بالمعركه البحريه اللى انتصر فيها اوكتافيوس ( اغسطس بعد كده ) على اسطول انطونيوس و كليوباترا السابعه و قواتهم البريه و اتعرفت باسم معركة اكتيوم . المدينه فيها معبد للاله ابولو جدده اغسطس و جمله و رجع ليه عيد ابولو ، و بنى ضاحيه فى المدينه سماها مدينة النصر لتخليد انتصاره.

مدن اليونان
اكويتين

اكويتين (فرنساوى: Aquitaine) منطقه فى جنوب غرب فرنسا، عاصمتها التاريخيه بوردو (Bordeaux)، بتطل ع المحيط الاطلسى و بتفصلها جبال البيرينيا عن اسبانيا. كانت تحت حكم و بعدين حكمها القوط الغربيين فى القرن الخامس، و بعدين الفرانك (507). مابين سنة 781 و 838 كانت مملكه مستقله، و فى اواخر القرن التاسع بقت دوقيه تابعه للتاج الفرنساوى، و شملت معظم جنوب غرب و جنوب وسط فرنسا. اتنازع عليها ملوك فرنسا وانجلترا، وبعد ما انتصرت فرنسا سنة 1454 فى حرب الميت سنه ضمتها لممتلكاتها.

الرومان
مناطق فرنسا
الفنتين

الفنتين Elephantine جزيره فى النيل قرب اسوان فى مصر. كانت مركز حكام الاقليم الاول فى مصر القديمه. فيها معبد خنوم اله الجندل الاول ، و بقايا معبد للامير " حقا ايب " اللى الهه المصريين بعد موته ، و معبد بناه تراجان ، و مقياس للنيل اتجدد سنة 1870.
اسم الجزيره ايام المصريين القدام كان ابو او يبو اما اسمها دلوقتى الفنتين ف جاى من الكلمه اليونانى اليفاس (ελέφας) و اللى معناها الفيل، الجزيره دى كانت معبر مهم لتجارة العاج (سن الفيل) و دا ممكن يفسر التسميه بتاعتها و فى نظريه تانيه بتقول انها اتسمت كدا عشان شكل الجزيره اللى بيشبه سن الفيل.

سبب التسميه

مشاهير

شوف كمان 
 شخصيات مصريه مشهوره

لينكات برانيه

= مصادر 

اسوان
مدن مصريه
مصر القديمه
جزر
جدول اللغات

دى ليستة باكبر عشر عيلات لغويه فى العالم مترتبين على حسب عدد المتكلمين و جنب منها مذكور اماكن تواجدها الرئيسيه.

 لغات هيندو-اوروبيه (اوروبا, شمال اسيا, امريكا الجنوبيه, امريكا الشماليه, اوشيانيا)
 ألبانى
 لغات اناضوليه و دى انقرضت و كانو بيتكلموها فى اسيا الصغرى من امثلتها اللغه الحيتيه
 ارمينى
 لغات بالتو-سلاڤيه
 لغات بالتيه
 لاتڤى
 ليتوانى
 لغات سلاڤيه
 لغات سلاڤيه شرقيه
 روسى
 اوكرانى
 بيلاروسى
 لغات سلاڤيه غربيه
 تشيكى
 سلوڤاكى
 پولاندى
 سيليسى
 لغات سلاڤيه جنوبيه
 لغه صربى
 سلوفينى
 كرواتى
 بوسنى
 بلجارى
 مقدونى
 لغات سيلتيه
 لغات سيلتيه جزيريه
 لغات بريتونيه
 ويلزى
 ايرلاندى
 اسكوتلاندى
 لغات سيلتيه قاريه
 لغات جيرمانيه
 لغات جيرمانيه غربيه
 المانى
 انجليزى
 هولاندى
 افريكانس
 ييديش
 اللوكسمبورغيه
 فريزى
 لغات جيرمانيه شماليه
 لغات اسكندناڤيه غربيه
 نرويجى
 ايسلاندى
 فاروى
 لغات اسكندناڤيه شرقيه
 دنماركى
 سويدى
 يونانى
 لغات هيندو-ايرانيه
 لغات هندو-اريه
 سانسكريتى
 رومانى تشيب
 سيندى
 لغات ايرانيه
 لغات ايرانيه غربيه
 لغات جنوب غرب ايرانيه
 فارسى (پارسى)
 الاتشوميه
 لغات ايتاليه
 لغات توخاريه
 لغات صينو-تيبيتيه (شرق اسيا)
 لغات صينيه
 لغات تيبيتيه-بورميه
 لغات نايجر-كونجوليه (افريقيا جنوب الصحرا)
 لغات افرو-اسيويه (شمال افريقيا, القرن الافريقى, جنوب غرب اسيا)
 لغات ساميه
 لغات كنعانيه
 لغه فينيقى
 لغه عربى
 لغه عبرى
 لغات مصر
 مصرى قديم
 ديموطيقى
 قبطى
 مصرى حديث (ممكن تكون ساميه)
 لغات امازيغيه (بربريه)
 لغات تشاديه
 لغات كوشيه
 لغات اوسترونيزيه (اوشيانيا, مدغشقر)
 لغات دراڤيديه (جنوب اسيا)
 لغات ألتيه (اسيا الوسطى, شمال اسيا, الاناضول, سيبيريا)
 لغات اوسترو-أسياويه (الهند الصينيه)
 Kra–Dai (جنوب شرق اسيا)
 لغات يابانيه (اليابان)
 لغات كوردیه

لغات
امالرك الاول

أمالرك الاول ( عمورى الاول ) (ح 1136 - 11 يوليه 1174 ) كان ملك صليبى لاتينى على بيت المقدس من سنة 1162 لسنة 1174. حاول يستولى على مصر لكن السلطان نور الدين محمود و قائده أسد الدين شيركوه سيطروا عليها و اتنقلت لسلطة صلاح الدين الأيوبى.

لينكات برانيه

مصادر 

حكام
ملوك اورشليم
مواليد 1136
وفيات 1174
اومبرى

اومبرى او اومبريه (بالانجليزى:Umbrian language) لغه ميته بتنتمى للفصيله الفرعيه الايتاليه تبع عيلة اللغات الهنديه-الاوروبيه.
الاومبرى كانو بيتكلموها الاومبريين فى منطقة اومبريا فى ايطاليا القديمه و بتشبه كتير الاوسكى و بنسبه اقل اللاتينى.

لينكات برانيه 
 مفردات اومبريه

شوف كمان 
 جدول اللغات .

لغات
ايطاليا
لغات ميته
ايفيريست

ايفيريست ، جبل فى سلسلة الهيمالايا فى اسيا ، على حدود التبت (الصين)و نيبال. ارتفاعه 8842متر ، وبكده بيعتبر اعلى نقطه على سطح الارض. اتسمى على اسم سير جورج ايفيريست. اول اللى وصلوا لقمته كانو " تنسنج نور كاى " من نيبال و " ادموند هيلارى " فى بعثه بريطانيه قادها الكولونيل " جون هنت " سنة 1953.
الجبل دا موجود ضمن سلسلة جبال الهيمالايا

مصادر 

جبال اسيا
سعيد بن بطريق

سعيد بن بطريق (الفسطاط ، مصر ، 877 - 940 ) ،كان طبيب و مؤرخ مصرى. اتولد فى الفسطاط و اتعين بطريرك اسكندريه للملكانيين سنة 932. الف كتب فى الطب و التاريخ من اهمها " نظم الجوهر فى التاريخ " و " الجدل بين المخالف و النصرانى " و " علم و عمل ". اعماله التأريخيه ، اللى انتهت حوادثها سنة 93 ، مهمه جداً لانها ادت معلومات عن تاريخ البطارك و الكنايس و تاريخ المسيحيه فى مصر.

مصادر 

مؤرخين مصريين
اطبا مصريين
بطاركه مصريين
الكنيسه المصريه
مواليد 877
وفيات 940
دارسين فى جامعة كولومبيا
وفيات فى اسكندريه
سقاره

سقاره ، قريه مصريه على بعد حوالى 22 كم جنوب القاهره ، فيها جبانه واسعه فيها مقابر لملوك و اشخاص من عصور بتبدأ من الاسره الاولى لغاية العصر البطلمى ، اهمها هرم زوسر المدرج و اهرام ملوك الاسره الخامسه و الاسره الساته و مقابر نبلا مصر زى تى ، و مريروكا ، و بتاح حوتب ، و مدافن العجل ابيس (السيرابيوم ) و كمان فيها مقابر من العصر الفارسى.

سبب التسميه

مشاهير من القريه

شوف كمان 
 لسته قرى محافظة الجيزه
 محافظة الجيزه

لينكات برانيه

مصادر 

مدن مصريه
محافظة الجيزه
اثار مصر
مصر القديمه
قرى محافظة الجيزه
لغات سلافيه

اللغات السلاڤيه او السلاڤونيه، هى فصيله لغويه فرعيه تيع عيلة اللغات الهيندو-اوروپيه.
اللغات السلاڤيه منتشره فى اوروپا الشرقيه و البالكان و حتت فى وسط اوروپا و فى شمال اسيا.

التقسيم 
اللغات السلاڤيه بتتقسم لتلات مجموعات هما:
 اللغات السلاڤيه الشرقيه: زى الروسى و الاوكرانى و البيلاروسى .
 اللغات السلاڤيه الغربيه: زى التشيكى و السلوڤاكى و السيليسى.
 اللغات السلاڤيه الجنوبيه: زى الصيربى و السلوڤينى و الكرواتى و البوسنى و البلجارى و المقدونى.

شوف كمان 
 جدول اللغات

لينكات برانيه 
 لغات سلاڤيه

لغات
سمنخ كارع

سمنخ كا رع (يعنى قويه روح رع) ( ازدهر 1335 - 1332 ق.م ) اخو اخناتون و من ملوك العمارنه، حكم لمدة سنه بعد وفاة اخناتون ، و جايز شاركه فى الحكم. بعته اخناتون لكهنة امون عشان يتفاهم معاهم على تخفيف حدة العداوه و عمل صلات كويسه لكن فشل. اتنازل عن العرش لـ توت عنخ امون.

فراعنة الاسره التمنتاشر
مصر القديمه
لغه سندى

السندى (;   ||)، هى لغه حديثه من المجموعه الهندو-اريه، من الفصيله الفرعيه الهيندو-ايرانيه لعيلة اللغات الهيندو-اوروبيه. السنيدى هى لغة منطقة السيند فى پاكيستان (بيتكلمها حوالى 18 مليون واحد) و هى كمان واحده من اللغات الرسميه الاتنين و عشرين فى الهند. السيندى استلفت كلمات كتيره من العربى نتيجه للحكم العربى اللى استمر فى منطقة السيند حوالى 150 سنه.

شوف كمان 
 جدول اللغات

لغات
لغة هندية
لغات هندية أوروبية
سانسكريتى

سنسكريتى او سنسكريت (  ,    ,     ”كلام متنقّى“) لغة الهند الكلاسيكيه النموذجيه، اقدم صورها لغة ڤيدا ( Vedic Sanskrit). من المجموعه الهيندو-ايرانيه للغات الهيندو-اوروپيه. السانسكريتى هى لغه مقدسه عن الهندوس و البوذيين و الجاينيين و احده من 22 لغه رسميه فى الهند و بتتكتب بالخط الديڤاناجارى (Devanāgarī). قواعد النحو فى السانسكريتى من اصعب القواعد فى العالم و تركيبة الجمله غالبا بتبقا معقده و مفرداتها معربه (بتتغير نهايتها بتغير موقعها و وظيفتها فى الجمله).

قواعد السانسكريتى 
 فى تلات اجناس للكلمه: مذكر و مؤنث و محايد (نيوترال)
 فى تلات حالات للعدد: مفرد و مثنى و جمع
 فى تمان حالات للاعراب: مرفوع، مفعول به، ادواتى، منصوب، مجرور، مضاف، مكانى و منادى
 الصفه بتتبع الموصوف حسب  الجنس و العدد
 الافعال بتتصرف على حسب خمس حالات.

شوف كمان 
 جدول اللغات

لغات
الهند
هندوسيه
بوذيه
سنموت

سنينموت (Senenmut)، راجل علا شأنه ايام الملكه حتشبسوت من الاسره التمنتاشر و بنى ليها عمايرها زى معبد الدير البحرى و المسلتين بتوعها فى الكرنك معنا اسمه الحرفى اخو الام ،

سنينموت اشرف على تربية بنات حتشبسوت الاتنين ، لكن ضاع منه نفوذه فى اخر ايامه. له مقبرتين فى طيبه الغربيه واحده منهم جنب معبد حتشبسوت ، ما اتدفنش فى ولا واحده فيهم.

مصادر 

مهندسين مصريين
مصر القديمه
سنهالى

سنهالى او سنهاليه ، لغة سريلانكا ( سيلان ) و بتنتمى للمجموعه الهنديه من الفصيله الفرعيه الهيندو-ايرانيه للغات الهيندو-اوروبيه.

 شوف كمان : جدول اللغات.

لغات
سنوهى

سنوهى Sinuhe (ابن شجرة الجميز) ده عنوان حكايه من أجمل الحكايات و الحواديت المصريه فى الادب المصرى القديم. بتحكى القصه ان سنوهى اللى كان راجل من البلاط الملكى فى عصر الملك امنمحات الاول هرب على فلسطين بعد ما مات امنمحات ، و عاش هناك و اتجوز ، و فى حكايته وصف العيشه فيها وانه فى الاخر رجع مصر عشان يقضى فيها ايام شيخوخته و يتدفن فيها بعد موته.

سنوهى فى الثقافة المصرية 

تدل قصة سنوهى على حنين المصري القديم لبلده الأم مصر مهما كانت مناصبه خارج الدولة, ومن أشهر الكتاب اللى تحدثوا عن دى القصة الكاتب الراحل نجيب محفوظ فى روايته "رجوع سنوحى" ,وقد انتج التلفيزيون المصري مسلسل سنوحي وعرض بالفعل فى سنة 2007.

ادب مصرى قديم
ميثولوجيا مصريه
ابطال شعبيين
محافظة سوهاج

محافظة سوهاج محافظه مساحتها 1540 كم مربع فى صعيد مصر بين محافظة اسيوط و محافظة قنا عاصمتها مدينة سوهاج. كانت مأموريه فى سنة 1833 ، و كانت مع اسيوط بتكون مديرية نص اول قبلى ، و عاصمتها كانت جرجا. بقت مديريه و عاصمتها بقت سوهاج سنة 1859. بتشتهر محافظة سوهاج بزراعة القصب و البصل. بترويها ترعتين واحده فى شرق و واحده فى غرب النيل بيخرجوا من النيل قدام قناطر نجع حمادى. من مدنها الكبيره اخميم و البلينا و طهطا. من اشهر الى انجبتهم رفاعه الطهطاوى.

مشاهير السوهاجيه 
 نجيب ساويرس
 سميح ساويرس
 انسى ساويرس
 الشيخ محمد سيد طنطاوى
 رفاعه الطهطاوى
 عماد حمدى
 جورج سيدهم
 حمدى احمد
 بليغ حمدى
 عاطف الطيب
 الشيخ محمد صديق المنشاوى
 الشيخ محمد مصطفى المراغى
 جمال الغيطانى
 النبوى المهندس

شوف كمان 
 محافظات مصر

سوهاج
سوهاج

سوهاج (   ) مدينه و عاصمة محافظة سوهاج على بعد 100 كيلو من اسيوط.

الاحياء 
بتنقسم المدينه لحى شرق و حى غرب:
حى شرق بيضم شارع 15 و شارع الجمهوريه و الزهراء و ميدان الثقافه و سينما الاوبيرا و هيا من ارقى شوارع سوهاج و حى غرب سوهاج و بيضم ميدان سيدى العارف ميدان الشهيد و الفرشوطى و الحويتى حى شرق:- بيضم مبنى المحافظه و الاداره بمدينة نصر و بيضم عرب الاطوله و العزبه و عرب محروس و جزيرة محروس و الستاد الرياضى بالاضافه لقرى و مركز سوهاج.

المناخ 
بتتميز محافظه سوهاج بالمناخ الصحراوى الجاف و بترتفع درجة الحراره فى الصيف بالنهار و بتعتدل قى الشتا فى الليل.

الاقتصاد

الزراعه 
النشاط الزراعى اساس الهيكل الاقتصادى للمحافظه و المساحه المزروعه 295,600 فدان و المساحه القابله للاستصلاح 22,058 فدان و بتشتهر بمحاصيل القمح و البصل و الفول و القطن و القصب و الدره الشاميه و الرفيعه.

الصناعه 
فيها عدد من الصناعات الغذائيه و صناعة الغزل و النسيج و الحرف زى صناعة الاثاث و النسيج اليدوى و السجاد.

فيها 4 مناطق صناعيه هيا:
 المنطقه الصناعيه بحى الكوثر 600 فدان.
 المنطقه الصناعيه غرب طهطا 911 فدان.
 المنطقه الصناعيه بالاحايوه شرق 250 فدان.
 المنطقه الصناعيه بغرب جرجا 1086 فدان.

كمان فيها مشروع المجمع الصناعى للصناعات الصغيره على مساحة 58 فدان بمنطقه الكوثر الصناعيه و بيتكون من 720 وحده انتاجيه, و فيه بجرجا مصنع السكر و التقطير اللى بينتج كتير من المنتجات الحيويه منها السكر و العسل الاسود و الخشب الحبيبى كمان بينتج المولاس و بيدخل فى صناعه العطور و غيرها, فى جرجا و البلينا مطاحن مصر و كمان كتير من الورش و المصانع الصغيره و البسيطه و اكبر مصانع مصر و المنطقه لتجفيف البصل.

الثروات المعدنيه 
بمحافظة سوهاج كميات كبيره من خام الطفله و الرخام و معدن الكالسيت و الحجر الجيرى و الحجر العيسوى و الرمل.

الثقافه 
عدد قصور الثقافه 3 قصور, 10 بيوت ثقافه و بالمحافظه 19 مكتبه عامه و عدد المكتبات المشتركه فى المهرجان 13 مكتبه.

التعليم 
فى حى شرق جامعة سوهاج اللى بتضم 7 كليات و مركز للبحث العلمى و 12 مركز للتدريب المهنى, عدد مدارس التعليم قبل الجامعى فيها 1,247 مدرسه للتعليم العام, منها فى القطاع الريفى 917 مدرسه, بنسبه 73.5%, بالاضافه الى 317 مدرسه للتعليم الازهرى بالقطاع الريفى 311 مدرسه.

سوهاج بتتصدر صعيد مصر فى الايدى العامله, فاكتر من نص الايدى العامله بتشتغل برى مصر فى دول الخليج و ليبيا و الدول الاوربيه.

السياحه 
بتمتاز محافظة سوهاج بتنوع مناطق الجذب السياحى فيها بين القديم و الحديث, و من اشهر المناطق: مقابر لبعض ملوك الاسرتين الاولى و التانيه فى الجعاب.

لينكات برانيه

مصادر 

 
مدن مصريه
اندريه بيلى

اندريه بيلى - بالروسى : Андре́й Бе́лый (اتولد 26 اكتوبر 1880 - اتوفى 8 يناير 1934 ) ، اسم مستعار للشاعر و الاديب و الناقد الروسى بوريس نيكولايفيتش بوجايف ، من رواد الشعرا الرمزيين اللى كانوا ليهم تأثير كبير فى الادب الروسى . كتب ديوان " السيمفونيه " من اربع مجلدات ( 1901 - 1908 ) ، و كتب كمان روايات عظيمه زى " اليمامه الفضيه " (1910) ، و " بطرسبورج " (1912).

مصادر 

مواليد 1880
وفيات 1934
كتاب روس
تابو

تابو او طابو Tabu ، كلمه پولينيزيه شاع استخدامها فى الدراسات الانثروپولوچيه فى كل اللغات ، بمعنى تحريم عمل حاجات معينه او أكل و شرب حاجات معينه او قول الفاظ و كلمات معينه لتجنب الأذى اللى فيها.
فكرة التابو ، مع انها كلمه من پولينيزيا ، منتشره فى غالبية المجتمعات البدائيه و المتخلفه.

الخوف من التابو بيرجع للاعتقاد ان المساس بالموضوع الحرام بيخلى الشخص نجس و خطر على كل اللى يقرب منه او يتعامل معاه وكمان بيتعرض لغضب الالهه. تابو الاتصال الجنسى بالاهل من اكتر انواع التابوهات الشايعة فى المجتمعات.

الانثروپولوچى الكبير جيمس فريزر عمل دراسات قيمه عن الموضوع ، و لعالم النفس سيجموند فرويد كتاب مهم عن التابو و الطوطم. ( طوطم و طابو ) Totem and Tabu شرح فيه علاقة التابو بالوسواس القهرى و الامراض النفسيه اللى بتصيب الانسان.

 شوف كمان: تحليل نفسى.

انثروبولوجيا
سايكولوجيا
ثقافه عربيه

th:คำต้องห้าม
تاسوع اون

تاسوع اون Ennead of On او تاسوع هيليوبوليس Ennead of Heliopolis ، فى الدين المصرى القديم ، اقدم نظريه فى الخلق ،

نظريه 

نظرية تاسوع اون اتصورت ان العالم كان غرقان فى اعماق المحيط الأبدى ( نون ) لكن ظهرت فوق سطحه قمة تل عالى ( قاق ) فظهر سطح الارض اللى عليه بدأت عملية الخلق بالاله أتوم اللى ما كانش موجود لكن اتوجد و خلق نفسه بنفسه و كمل عملية الخلق عن طريق بلع كميه من المنوى بتاعه ، و عطس فطلع توأم دكر و انثى هما شو ( الهوا ) و تفنوت ( الرطوبه ) اللى خلفوا جب ( الارض ) و نوت ( السما ) اللى فضلوا منطبقين على بعض لغاية ما فصلهم شو بعد ما خلفوا اوزوريس و ايزيس و ست و نفتيس ، وبعدين اوزوريس و ايزيس خلفوا حورس و بعد كده انضم رع للتاسوع و بقى صنو لـ أتوم.

صور التاسوع

مصادر 

تاسوع اون
الهه مصريه
ميثولوجيا مصريه

ca:Llista de personatges de la mitologia egípcia#E
تانيس

تانيس (Τάνις  Djanet) مدينه مصريه قديمه مكانها الحالى صان الحجر فى مركز الحسينية، كانت عاصمة الاقليم 14 من اقاليم الدلتا فى مصر. اتلقت فيها اثار من الاسره الرابعه و فى الغالب اتنقلت لهناك من مكان تانى. الرعامسه اهتموا بيها لانهم كانو بينتسبوا ليها فبنا فيها رمسيس التانى معبد ضخم لـ امون. عملها ملوك الاسرتين الواحده و العشرين و الاتنين و العشرين عاصمه لملكهم و اتدفنوا فى جبانتها.

التاريخ 

تأسست تانيس فى أواخر عهد الاسرة العشرين، وبقت عاصمة شمال مصر فى عهد الاسرة الحادية والعشرين. كانت المدينة مسقط رأس سمندس مؤسس الاسرة الحادية والعشرين. وفى عهد الاسرة التانيه والعشرون فضلت تانيس عاصمة مصر السياسية. كانت المدينة اللى ليها أهمية تجارية واستراتيجية، إلا أنها هُجرت فى القرن السادس الميلادي، بعدما كانت مهددة بأن تغمرها بحيرة المنزلة.

يرجع تاريخ تانيس الى الدولة الحديثة ، مش ليها ذكر قبل كده ، بعكس مدينة صان الحجر على الذراع الغربى من نهر النيل فى الدلتا اللى كانت تسمى عند الفراعنة "صاو " وسماها الإغريق "سايس". يرجع تاريخ صاو (صا الحجر) الى 4000 سنة قبل الميلاد .
اسمها بالهيروغليفية

تشابه اسامى 
 تانيس مش تنيس (بكسر التاء و تشديد النون المكسوره) اللى كانت فى شمال شرق بحيرة المنزله
 و مش تنيس (من مش تشديد) و اللى بتتسمى البربا و موجوده فى صعيد مصر فى مركز جرجا.
 صان الحجر (تانيس) مش صا الحجر (سايس).

سبب التسميه

مشاهير

شوف بارده 
 شخصيات مصريه مشهوره

لينكات برانيه

= مصادر 

مدن مصريه
مصر القديمه
الشرقيه
مدن قديمه